Βραβείο Κριτικής Επιτροπής (Φεστιβάλ Κινηματογράφου Καννών)

Το **Βραβείο Κριτικής Επιτροπής** () είναι ένα βραβείο του Φεστιβάλ Κινηματογράφου των Καννών που απονέμεται από την κριτική επιτροπή του φεστιβάλ σε μία από τις διαγωνιζόμενες ταινίες μεγάλου μήκους. Σύμφωνα με τον Αμερικανό κριτικό κινηματογράφου Ντέιβ Κερ, το βραβείο «προορίζεται να αναγνωρίσει ένα πρωτότυπο έργο που ενσαρκώνει το πνεύμα της έρευνας».

## Ιστορία
Το βραβείο απονεμήθηκε για πρώτη φορά το 1946. Το βραβείο δεν απονεμήθηκε σε 10 περιπτώσεις (1947, 1949, 1953, 1967, 1974–79, 1981–82, 1984 και 2001). Το φεστιβάλ δεν πραγματοποιήθηκε καθόλου το 1948, το 1950 και το 2020. Το 1968, δεν δόθηκαν βραβεία, καθώς το φεστιβάλ ακυρώθηκε στη μέση λόγω των γεγονότων του Μαΐου 1968 στη Γαλλία. Επίσης, σε 20 περιπτώσεις, η ψήφος της κριτικής επιτροπής ήταν ισόπαλη και το βραβείο μοιράστηκαν δύο ταινίες (1957, 1960, 1962–63, 1970–71, 1973, 1987, 1991–93, 1998, 2000, 2007, 2007, 2004, 2014, 2019 και 2021–22). Οι Κεν Λόουτς και Άντρεα Άρνολντ έχουν κερδίσει τα περισσότερα βραβεία σε αυτήν την κατηγορία, από τρία ο καθένας τους. Η Ίρμα Χολ είναι η μόνη ηθοποιός που κέρδισε σε αυτή την κατηγορία, για τον ρόλο της στη *Συμμορία των πέντε* (2004). Τέσσερις σκηνοθετικές ομάδες έχουν μοιραστεί το βραβείο: οι Ενρίκο Γκρας, Τζόρτζιο Μόζερ και Λεονάρντο Μπόνζι για τη *Χαμένη ήπειρο* (1955), Μαργιάν Σατραπί και Βενσάν Παρονό για το *Περσέπολις* (2007), Κλέμπερ Μεντόνσα Φίλιο και Χουλιάνο Ντορνέλες για *Τα γεράκια της νύχτας* (2019) και Φέλιξ φαν Χρένινγκεν και Σάρλοτ Βαντερμίς για *Τα οχτώ βουνά* (2022). Η Σαμίρα Μαχμαλμπάφ ήταν η πρώτη γυναίκα που κέρδισε το βραβείο, για την ταινία*Takhté siah* του 2000.

Από το 1967, το επίσημο όνομα του βραβείου ήταν απλώς *Prix du Jury*, αλλά είχε δύο άλλα ονόματα από τη δημιουργία του το 1946: *Διεθνές Βραβείο Κριτικής Επιτροπής*, το οποίο απονεμήθηκε μόνο για εκείνη τη χρονιά, και *Prix special du Jury* (1951–1967) που δόθηκε μεταξύ άλλων δευτερευόντων βραβείων. Το 1954, μετά από πολλές επικρίσεις σχετικά με την παράδοξη φύση αυτών των βραβείων, οι αρχές του Φεστιβάλ αποφάσισαν να στραφούν σε μια πιο παραδοσιακή ρύθμιση απονομής βραβείων. Έκτοτε, το *Prix special du Jury* επανεμφανίστηκε μόνο δύο φορές: ο Κρίστοφερ Χάμπτον κέρδισε αυτό το βραβείο για το *Κάρινγκτον* μαζί με το κανονικό *Prix du Jury* που δόθηκε στον Ξαβιέ Μποβουά για το *Μην ξεχνάς πως θα πεθάνεις* το 1995 και ο Ντέιβιντ Κρόνενμπεργκ το κέρδισε για το *Crash* το 1996, στο μόνο βραβείο που δόθηκε από τη Διεθνή Κριτική Επιτροπή εκείνη τη χρονιά.

Ο Βρετανός μελετητής του κινηματογράφου Άντριου Μπάτλερ θεωρεί τα βραβεία κριτικών επιτροπών όπως αυτής των Καννών έναν τρόπο για να καταφέρει μια ταινία να βγει σε διανομή.

## Νικητές

; Σημειώσεις
:  Απονέμεται ως «Ειδικό Βραβείο Κριτικής Επιτροπής», ένα μοναδικό βραβείο που δεν απονέμεται ετησίως αλλά μόνο κατόπιν αιτήματος της επίσημης κριτικής επιτροπής.
:  Το βραβείο της κριτικής επιτροπής απονεμήθηκε ειδικά στην Ίρμα Χολ για την ερμηνεία της στη *Συμμορία των πέντε*.

## Πολλαπλές νίκες
Τα ακόλουθα άτομα έλαβαν δύο ή περισσότερα βραβεία της κριτικής επιτροπής:

## Δείτε επίσης

* Χρυσός Φοίνικας
* Μέγα Βραβείο Φεστιβάλ Καννών

## Παραπομπές


## Εξωτερικοί σύνδεσμοι

* Επίσημος ιστότοπος του Φεστιβάλ Καννών
* Το Φεστιβάλ Καννών στη βάση δεδομένων ταινιών Διαδικτύου

Κατηγορία:Φεστιβάλ κινηματογράφου Καννών